Venemaal korraldatakse traditsiooniliselt igal aastal hobuste võiduajamisi venemaa presidendi auhinnale. Tavapäraselt on nende võistluste ajaks kutsutud Moskvasse kõikide SRÜ-sse kuuluvate riikide riigipead. Seetõttu peetakse nende võistluste ajal mitmeid olulisi kohtumisi ning seda võistlusteaegset iga-aastast kogunemist nimetatakse ka SRÜ mitteametlikuks summit'iks.  Tänavusele  kohtumisele, nagu ka varasematele, kutsuti taas kõik SRÜ riikide liidrid, kellest mõned keeldusid kohale tulemast. Ei ole üllatust selles, et oma keeldumisest teatas Ukraina president Juštšenko. Pigem on üllatus selles, et juba teistkordselt keeldub vene presidendi kutset järgimast Valgevene diktaatorist president Lukašenko.  "Meie president ei ole huvitatud sellistest üritustest osavõtmisest nagu seda on ratsutamise võistlused, mistõttu tema visiiti Moskvasse ei ole oodata", teatas Valgevene Moskva esindaja Oleg Ivanov